Tamedyazt d imesli yemxallafen ɣef tesrit ama deg talɣa, ama di lmizan, ama seg tama n tmeɣrut d tseddarin ,temgarad ɣef tutlayt n yal-ass ,mačči win iɛeddan ad yexdem asefru. Tamedyazt d tin yeṭṭfen aswir ɛlayen di tmetti taqbaylit,ladɣa zik-nni weqbel ad d-lalen wudmawen-nniḍen n tsekla ,ɣef teɣzi n leqrun agdud yerra ɣer-s lwelha ,deg-s i yufa lebɣi-ines ladɣa imi ur yessexdem ara imru akken ad yegmar timussniwin n ddunit, ad d-yini iḥulfan-is,ayen yettidir d wayen yetttwali ,kullec yella yettruḥu yettuɣal seg yimi ɣer tmeẓẓuɣt. Tamedyazt taqburt d tin icudden ɣer ccna ,armi yuɣal d awezɣi ad tuɣal talast gar tmedyazt d ccna. Deg tmetti taqbaylit taqburt aṭas n yemdanen idyesnulfuyen tamedyazt ,acku seqdacen-tt d tawil s way-s id-senfalayen ɣef tedyanin idi ḍeṛṛun deg tmetti. Ɣef waya yenna-d Mammeri (M):  Deg tmetti-ya war ansay adelsan imdanen-nneɣ tuget-nsen d imedyazen 4.